***ПРОЕКТ!***

**ДОГОВОР**

**ЗА ВЪЗЛАГАНЕ НА ОБЩЕСТВЕНА ПОРЪЧКА ЗА УСЛУГИ -**

**Абонаментно и извънабонаментно сервизно обслужване на медицинска апаратура в СБАЛ по детски болести "проф. Иван Митев" ЕАД**

 **№........................./...................2021 г.**

Днес, ……...... 2021 г., в гр. София между:

**СБАЛ по детски болести „Проф. Иван Митев” ЕАД**

с адрес: гр. София - 1606, бул. “Акад. Иван Гешов” № 11, ЕИК 000662790, тел.: 02 / 81 54 210, факс: 02 / 952-16-50, представлявано от д-р Благомир Здравков - Изпълнителен директор и Марияна Ковачка - главен счетоводител, наричано по-долу за краткост **ВЪЗЛОЖИТЕЛ**, от една страна

и

…………………………………………………………, със седалище и адрес на управление ……………………………………………….............., ЕИК ................................, представлявано от …………………………… в качеството на ………………………………………., наричано по-долу за краткост **ИЗПЪЛНИТЕЛ,** от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „страните“, а всеки от тях поотделно „страна“);

на основание чл. 112, ал.1 от Закона за обществените поръчки („ЗОП“) и Решение №........... /........20…г. на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: **Извънабонаментно сервизно обслужване на медицинска апаратура в СБАЛ по детски болести "проф. Иван Митев" ЕАД** се сключи този договор („Договора/Договорът“) за следното:

**I.ПРЕДМЕТ НА ДОГОВОРА**

Чл. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да предоставя, срещу възнаграждение и при условията на този договор, следните услуги: извънабонаментно извънгаранционно техническо обслужване, включително профилактика, ремонти и доставка на резервни части на медицинската апаратура по обособени позиции № …………..,, подробно описани по вид апарати, брой, единични цени и обща стойност в Спецификация - Приложение № 1 към договора, наричани за краткост „Услугите“.

(2) Техническо обслужване включва следните дейности:

1. Извършване на първоначален преглед на апаратурата за установяване на техническото й състояние, за което представителите на страните подписват констативен протокол.

2. Извършване на необходимите технически прегледи и задължителна профилактика на апаратурата;

3. Извършване на необходимите ремонти и/или отстраняване на повреди;

4. Своевременна доставка на резервните части /оригинални за медицинска апаратура/ или специфични консумативи, необходими за нормалното функциониране на съответната апаратура.

5. Срокът за Реагиране на повикване от страна на Възложителя в случай на проблем с апаратурата е …………………….. часа.

 (3) Ремонт се извършва при установена необходимост след проведена профилактика, както и при инцидентно възникнала необходимост. Ремонтът обхваща всички дейности по привеждане на съответната апаратура в изправно състояние.

Чл. 2. ИЗПЪЛНИТЕЛЯТ се задължава да предоставя услугите в съответствие с техническите изисквания и спецификации, Техническото предложение на ИЗПЪЛНИТЕЛЯ и Ценовото предложение на ИЗПЪЛНИТЕЛЯ, съставляващи съответно Приложения №№ 1, 2 и 3 към този договор („Приложенията“) и представляващи неразделна част от него.

Чл. 3. В срок до 3 (три) дни от датата на сключване на договора, но най-късно преди започване на неговото изпълнение, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на договора в срок до 7 (седем) дни от настъпване на съответното обстоятелство. (ако е приложимо)

**II. СРОК НА ДОГОВОРА. СРОК И МЯСТО НА ИЗПЪЛНЕНИЕ**

Чл. 4. Договорът влиза в сила от датата на подписването му от двете страни.

Чл. 5.(1) Срокът на договора е **12 (дванадесет) месеца**, считано от датата на сключването му.

(2) Подновяване на договора е възможно при условията на чл.43, ал.2 от този договор.

Чл. 6.(1) Мястото на изпълнение на договора е гр. София, бул. „Акад. Иван Гешов” №11 - по местонахождението на апаратурата при ВЪЗЛОЖИТЕЛЯ.

 (2) При необходимост, отстраняването на повреди се извършва в ремонтната (сервизна) база на ИЗПЪЛНИТЕЛЯ, като в този случай не се начисляват допълнителни разходи, както транспорт, суми за монтаж и демонтаж.

**III.ЦЕНА, РЕД И СРОКОВЕ ЗА ПЛАЩАНЕ**

Чл. 7. (1) За предоставяне на услугите, ВЪЗЛОЖИТЕЛЯТ заплаща на ИЗПЪЛНИТЕЛЯ на база единичните цени, предложени от ИЗПЪЛНИТЕЛЯ в ценовото му предложение, а именно:

* Договореното възнаграждение за извършеното техническо обслужване на апаратурата на повикване остойностено на базата на посочената в Ценовите предложения на ИЗПЪЛНИТЕЛЯ – Приложение 3 към настоящия договор единична цена за час труд. Възнаграждението се определя въз основа на представените от ИЗПЪЛНИТЕЛЯ протоколи /задължително подписани от ВЪЗЛОЖИТЕЛЯ/ за извършената през предходния месец работа, съдържащи посочените изисквания в чл.25 от договора.
* Доставка на резервни части, съгласно техническите спецификации на Възложителя.
1. Стойността на договора е ………………. лева без ДДС и включва: дванадесет часа труд за всеки един апарат от спецификацията за срока на договора от 12 месеца, т. е. цената на труд за час, умножена по 12 за всеки един от апаратите от спесификацията към договора и при необходимост доставка на резервни части до …………. лева без ДДС.

(3) В Цената по ал.1 са включени всички разходи на ИЗПЪЛНИТЕЛЯ за изпълнение на услугите, като ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ.

(4) Единичните цени за изпълнението на услугите, посочени в Ценовото предложение на ИЗПЪЛНИТЕЛЯ, са фиксирани за времето на изпълнение на договора и не подлежат на промяна.

Чл. 8. (1) Всяко плащане по този договор се извършва въз основа на следните документи:

1. приемо-предавателен протокол за приемане на услугите за съответната дейност, подписан от ВЪЗЛОЖИТЕЛЯ и ИЗПЪЛНИТЕЛЯ, при съответно спазване на разпоредбите на Раздел VІ (Предаване и приемане на изпълнението) от договора; и

2. фактура за дължимата сума за съответната дейност, издадена от ИЗПЪЛНИТЕЛЯ и представена на ВЪЗЛОЖИТЕЛЯ.

(2) ВЪЗЛОЖИТЕЛЯТ се задължава да извършва всяко дължимо плащане в срок до 60 (шестдесет) дни след получаването на фактура от ИЗПЪЛНИТЕЛЯ за всеки изтекъл месец, при спазване на условията по ал. 1. Не се допуска авансово плащане.

Чл. 9. (1) Всички плащания по този договор се извършват в лева чрез банков превод по следната банкова сметка на ИЗПЪЛНИТЕЛЯ:

Банка: […………………………….]

BIC: […………………………….]

IBAN: […………………………….].

(2) ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. 1 в срок от 1 (един) ден, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

Чл.10.(1) Когато за частта от услугите, която се изпълнява от подизпълнител, изпълнението може да бъде предадено отделно от изпълнението на останалите услуги, подизпълнителят представя на ИЗПЪЛНИТЕЛЯ отчет за изпълнението на съответната част от услугите (за съответната дейност/период), заедно с искане за плащане на тази част пряко на подизпълнителя.

(2) ИЗПЪЛНИТЕЛЯТ се задължава да предостави на ВЪЗЛОЖИТЕЛЯ отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими.

(3) ВЪЗЛОЖИТЕЛЯТ приема изпълнението на частта от услугите, при съответно спазване на разпоредбите на Раздел VI (Предаване и приемане на изпълнението) от договора, и заплаща възнаграждение за тази част на подизпълнителя в срок до 60 (шестдесет) дни от подписването на приемо-предавателен протокол. ВЪЗЛОЖИТЕЛЯТ има право да откаже да извърши плащането, когато искането за плащане е оспорено от ИЗПЪЛНИТЕЛЯ, до момента на отстраняване на причината за отказа.

**ІV. ГАРАНЦИЯ ЗА ИЗПЪЛНЕНИЕ**

При подписването на този договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 5% (пет процента) върху общата стойност на договора без ДДС по чл. 7, ал. 2. Гаранцията за изпълнение служи за обезпечаване на изпълнението на задълженията на ИЗПЪЛНИТЕЛЯ по договора.

Чл. 12. Когато като гаранция за изпълнение се представя парична сума, сумата се внася по банковата сметка на ВЪЗЛОЖИТЕЛЯ, посочена в документацията за обществената поръчка.

Чл. 13. (1) Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема банкова гаранция, да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на гаранцията за изпълнение по този договор;

2. да бъде със срок на валидност за целия срок на действие на договора плюс 30 (тридесет) дни след прекратяването на договора, като при необходимост срокът на валидност на банковата гаранция се удължава или се издава нова.

(2) Банковите разходи по откриването, обслужването, поддържането и подновяване на гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

Чл. 14. (1) Когато като гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, в която ВЪЗЛОЖИТЕЛЯТ е посочен като трето ползващо се лице (бенефициер), която трябва да отговаря на следните изисквания:

1. да обезпечава изпълнението на този договор чрез покритие на отговорността на ИЗПЪЛНИТЕЛЯ;

2. да бъде със срок на валидност за целия срок на действие на договора плюс 30 (тридесет) дни след прекратяването на договора.

(2) Разходите по сключването на застрахователния договор, обслужването, поддържането на валидността, подновяване на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

Чл. 15. (1) ВЪЗЛОЖИТЕЛЯТ освобождава гаранцията за изпълнение или останалата част от нея в срок до 30 (тридесет) дни след приключване на изпълнението на договора и окончателно приемане на услугите в пълен размер, ако липсват основания за задържането от страна на ВЪЗЛОЖИТЕЛЯ.

(2) Освобождаването на гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена от него, без да дължи лихви за периода, през който гаранцията за изпълнение е престояла при него законосъобразно;

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице, за което е необходимо да се яви пред ВЪЗЛОЖИТЕЛЯ;

3. когато е във формата на застраховка – чрез връщане на оригинала на застрахователната полица/застрахователния сертификат на представител на ИЗПЪЛНИТЕЛЯ или упълномощено от него лице.

(3) Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията.

Чл. 16. ВЪЗЛОЖИТЕЛЯТ има право да задържи съответна част и да се удовлетвори от гаранцията за изпълнение, когато ИЗПЪЛНИТЕЛЯТ не изпълни някое от неговите задължения по договора, както и в случаите на направен отказ, лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от гаранцията за изпълнение, която съответства на уговорената в договора неустойка за съответния случай на неизпълнение.

Чл. 17. ВЪЗЛОЖИТЕЛЯТ има право да задържи гаранцията за изпълнение в пълен размер, в следните случаи:

1. ако ИЗПЪЛНИТЕЛЯТ не започне работа по изпълнение на договора в срок до 7 (седем) дни след датата на влизане в сила и/или след подадена заявка от страна на ВЪЗЛОЖИТЕЛЯ и същият и/или развали договора на това основание;

2. при пълно неизпълнение, в т.ч. когато услугите не отговарят на изискванията на ВЪЗЛОЖИТЕЛЯ, и разваляне на договора от страна на ВЪЗЛОЖИТЕЛЯ на това основание;

3. при прекратяване на дейността на ИЗПЪЛНИТЕЛЯ или при обявяването му в несъстоятелност.

4. при прекратяване на договора по вина на ИЗПЪЛНИТЕЛЯ.

Чл. 18. В всеки случай на задържане (усвояване) на гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер, надвишаващи получената сума по гаранцията за изпълнение.

Чл. 19. Когато ВЪЗЛОЖИТЕЛЯТ се е удовлетворил от гаранцията за изпълнение и договорът продължава да е в сила, ИЗПЪЛНИТЕЛЯТ се задължава в срок до 5 (пет) дни от уведомяването му да допълни гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на договора размерът на гаранцията за изпълнение да бъде в съответствие с чл. 11 от договора.

**V.ПРАВА И ЗАДЪЛЖЕНИЯ НА СТРАНИТЕ**

Чл. 20. Изброяването на конкретни права и задължения на страните в този раздел от договора е неизчерпателно и не засяга действието на други клаузи от договора или от приложимото право, предвиждащи права и/или задължения на която и да е от страните.

**Общи права и задължения на ИЗПЪЛНИТЕЛЯ**

Чл. 21. ИЗПЪЛНИТЕЛЯТ има право:

1. да получи възнаграждение в размера, сроковете и при условията по договора;

2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този договор, както и всички необходими документи, информация и данни, пряко свързани или необходими за изпълнение на договора.

Чл. 22. ИЗПЪЛНИТЕЛЯТ се задължава:

1. да предоставя услугите и да изпълнява задълженията си по този договор в уговорените срокове и качествено, в съответствие с договора и приложенията му, както и при спазване на изискванията, установени от производителя и на действащите и прилагани в страната и/или ЕС стандарти.

2. да информира своевременно ВЪЗЛОЖИТЕЛЯ за всички пречки, възникващи в хода на изпълнението на работа, да предложи начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им. Да поддържа необходимия контакт с ВЪЗЛОЖИТЕЛЯ за съгласуване на предприетите действия;

3. да изпълнява всички законосъобразни указания и изисквания на ВЪЗЛОЖИТЕЛЯ;

4. да пази поверителна конфиденциалната информация, в съответствие с уговореното в договора;

5. да изготвя констативен протокол с препоръки за извършване на ремонт, ако такъв се налага в случай, че се констатират повреди на техниката при ремонт или при извършване на профилактиката, който протокол да съдържа информация за вида и стойността на нужните ремонтни работи, както и резервните части и/или консумативи, които следва да бъдат вложени като извършва ремонт;

6. да извършва техническото обслужване, гарантиращо пълната функционална годност на апаратурата, което включва договорените дейности за всеки конкретен случай.

7. да извърши в срока на действие на настоящия договор в съгласувани с ВЪЗЛОЖИТЕЛЯ срокове задължителна периодична профилактика на апаратурата по вид и периодичност съгласно нормативно установените изисквания и тези на производителя, минимум един път за срока на договора. За извършената профилактика на апаратурата представители на страните подписват констативен протокол.

8. да изпрати свой специалист в срок до ……….. часа, след получаване на устна и/или писмена заявка от страна на ВЪЗЛОЖИТЕЛЯ.

9. да отстрани повредата в срок до 24 часа след извършване на диагностиката и констатиране на проблема, а ако е необходим по-дълъг срок той трябва да се определи в сервизния протокол, в който се посочват причините за това. В този случай срокът за отстраняване се уточнява (одобрява) предварително от ВЪЗЛОЖИТЕЛЯ.

10. да впише в протокола за техническо обслужване (при необходимост от влагане на резервни части/специфични консумативи за извършване на техническото обслужване или ремонта на апаратурата) причините за това, точно описание за вида и стойността на нужните ремонтни работи (параметри), както и необходимите резервни части и/или консумативи, гаранционен срок за вложените резервни части и ориентировъчната цена и срокът за доставката им и за приключване на ремонта, както и да представи оферта за писмено съгласуване (одобрение) от ВЪЗЛОЖИТЕЛЯ.

11. да доставя и влага нови (оригинални) и неупотребявани резервни части и специфични консумативи, които да съответстват с посочените марка и модел апаратура/оборудване само след писменото съгласие на ВЪЗЛОЖИТЕЛЯ. ИЗПЪЛНИТЕЛЯТ поема гаранционен срок на подменените резервни части/специфични консумативи съгласно техническото си предложение, а именно: ......................................................., който да бъде не по-кратък от гаранционния срок, определен от производителя.

12. да предостави гаранционна карта за извършените ремонтни дейности с гаранционен срок: …………….

13. да води отчетност за извършената работа по изпълнение на този договор, като за целта изготвя сервизен протокол за всяка извършена работа, съдържащ всички данни и информация съгласно изискванията по чл.25 на договора относно изготвяне на Приемо-предавателен протокол.

14. да гарантира проследимост, точност и достоверност на измерванията на апаратурата.

15. да осигури задължителна последваща метрологична проверка от ДАМТН след ремонт за апаратурата съгласно чл.841, ал.2 от Наредбата за средствата за измерване, които подлежат на метрологичен контрол (когато е приложимо).

16. да не възлага работата или части от нея на подизпълнители, извън посочените в офертата на ИЗПЪЛНИТЕЛЯ, освен в случаите и при условията, предвидени в ЗОП, респективно да възложи съответна част от услугите на подизпълнителите, посочени в офертата на ИЗПЪЛНИТЕЛЯ и да контролира изпълнението на техните задължения (*ако е приложимо*);

17. да сключи договор/договори за подизпълнение с посочените в офертата му подизпълнители в срок от 5 (пет) дни от сключване на настоящия договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788) (ако е приложимо); Сключването на договор за подизпълнение не освобождава ИЗПЪЛНИТЕЛЯ от отговорността му за изпълнение на договора за обществената поръчка.

18. Когато по повод повреда или друг технически проблем с апарат се установи, че с оглед интересите на ВЪЗЛОЖИТЕЛЯ е по-целесъобразно повредата/проблемът да не бъде отстраняван и съответния апарат да се извади от експлоатация, за същия се съставя констативен протокол, който се подписва от упълномощените лица на ВЪЗЛОЖИТЕЛЯ и ИЗПЪЛНИТЕЛЯ. Извадената от експлоатация техника не подлежи на последваща профилактика и ремонт;

**Общи права и задължения на ВЪЗЛОЖИТЕЛЯ**

Чл. 23. ВЪЗЛОЖИТЕЛЯТ има право:

1. да изисква и да получава услугите в уговорените срокове, количество и качество;

2. да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ през целия срок на договора, или да извършва проверки, при необходимост и на мястото на изпълнение на договора, но без с това да пречи на изпълнението;

3. да изисква при необходимост обосновка от страна на ИЗПЪЛНИТЕЛЯ на изготвените от него отчети във връзка с изпълнението на услугите;

4. да прави рекламации при установяване на некачествена работа, която не е в съответствие с Техническите изисквания и спецификации и с техническото предложение на ИЗПЪЛНИТЕЛЯ;

5. да откаже приемането на част или изцяло на работата по конкретната заявка, както и да откаже да заплати съответното възнаграждение, когато ИЗПЪЛНИТЕЛЯ се е отклонил от изискванията за изпълнение, докато ИЗПЪЛНИТЕЛЯТ не изпълни своите задължения.

Чл. 24. ВЪЗЛОЖИТЕЛЯТ се задължава:

1. да приеме изпълнението на услугите, когато отговаря на договореното, по реда и при условията на този договор;

2. да заплати на ИЗПЪЛНИТЕЛЯ цената в размера, по реда и при условията, предвидени в този договор;

3. да предостави и осигури достъп на ИЗПЪЛНИТЕЛЯ до информацията, необходима за извършването на услугите, предмет на договора, при спазване на относимите изисквания или ограничения съгласно приложимото право;

4. да пази поверителна конфиденциалната информация, в съответствие с уговореното в договора;

5. да оказва съдействие на ИЗПЪЛНИТЕЛЯ във връзка с изпълнението на този договор, включително и за отстраняване на възникнали пречки пред изпълнението на договора, когато ИЗПЪЛНИТЕЛЯТ поиска това;

6. да изготвя заявка при необходимост от извършване на ремонт и да я предоставя на ИЗПЪЛНИТЕЛЯ чрез един от следните начини: писмо, по факс, по електронна поща или по телефон; Заявката трябва да съдържа информация за вида на апарата/съоръжението; датата на констатиране на повредата, вероятния характер на повредата; при възможност описание на дефекта.

7. да осигурява достъп на сервизните специалисти на ИЗПЪЛНИТЕЛЯ до сервизираната техника/машини за изпълнение на задълженията им;

8. да осигури необходимите условия за правилна експлоатация на техниката, предмет на следгаранционно обслужване;

9. да осигури свой представител при извършване на ремонтите и профилактиката на апаратурата, който да следят за своевременното и качествено изпълнение на услугите и да приема извършената работа.

**VІ.ПРЕДАВАНЕ И ПРИЕМАНЕ НА ИЗПЪЛНЕНИЕТО**

Чл. 25. Предаването на изпълнението на услугите се документира с протокол за приемане и предаване, който се подписва от представители на ВЪЗЛОЖИТЕЛЯ и ИЗПЪЛНИТЕЛЯ в два оригинални екземпляра – по един за всяка от страните („Приемо-предавателен протокол“). В Приемо-предавателния протокол се вписват: времето за извършване на техническите дейности; имената на специалистите, извършили обслужването; извършените ремонтни дейности (вкл. и човекочаса), типа на извършената работа (профилактика, консултация, ремонт, подмяна на резервни части или консумативи и т.н.); причината за повредата (в приложимите случаи); точно описание на вложените резервни части и/или консумативи и извършената профилактика и/или за функциониране на апаратурата; гаранционният срок за вложените резервни части /не по-малък от този на производителя/ и гаранционен срок за извършените ремонтни дейности. Към Приемо-предавателния протокол се прилагат от ВЪЗЛОЖИТЕЛЯ и заверени от ИЗПЪЛНИТЕЛЯ копия от фактури за вложените резервни части и консумативи.

Чл. 26. (1) ВЪЗЛОЖИТЕЛЯТ има право:

1. да приеме изпълнението, когато отговаря на договореното;

2. когато бъдат установени несъответствия на изпълненото с уговореното или бъдат констатирани недостатъци, ВЪЗЛОЖИТЕЛЯТ може да откаже приемане на изпълнението до отстраняване на недостатъците, като даде подходящ срок за отстраняването им за сметка на ИЗПЪЛНИТЕЛЯ;

3. да откаже да приеме изпълнението при съществени отклонения от договореното.

**VIІ.САНКЦИИ ПРИ НЕИЗПЪЛНЕНИЕ**

Чл. 27. (1) При просрочване изпълнението на задълженията по този договор, при отказ за изпълнение, ИЗПЪЛНИТЕЛЯТ дължи неустойка в размер на 30% (тридесет на сто) върху договорената цена за час труд за всеки ден забава за конкретната апаратура, но не повече от 10% (десет на сто) от стойността на договора.

2) В случай, че апаратурата предмет на настоящия договор не функционира поради виновна забава на ИЗПЪЛНИТЕЛЯ продължила повече от 5 (пет) дни, ИЗПЪЛНИТЕЛЯТ дължи следната неустойка: месечно абонаментно възнаграждение не се дължи за съответния месец, а за услугите извършени на повикване дължимото възнаграждение се заплаща на 50%.

Чл. 28. При констатирано лошо или друго неточно или частично изпълнение на договорено задължение или при отклонение от изискванията на ВЪЗЛОЖИТЕЛЯ, посочени в Техническите изисквания и спецификации, ВЪЗЛОЖИТЕЛЯТ има право да поиска от ИЗПЪЛНИТЕЛЯ да изпълни изцяло и качествено съответната дейност, без да дължи допълнително възнаграждение за това. В случай, че и при повторното изпълнение е некачествено, ВЪЗЛОЖИТЕЛЯТ има право да задържи гаранцията за изпълнение и да прекрати договора.

Чл. 29. При разваляне на договора поради виновно неизпълнение на някоя от страните, виновната страна дължи неустойка в размер на 10% (десет на сто) от стойността на договора.

Чл. 30. ВЪЗЛОЖИТЕЛЯТ има право да удържи всяка дължима по този договор неустойка чрез задържане на сума от гаранцията за изпълнение, като уведоми писмено ИЗПЪЛНИТЕЛЯ за това.

Чл. 31. Плащането на неустойките, уговорени в този договор, не ограничава правото на изправната страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**VIIІ.ПРЕКРАТЯВАНЕ НА ДОГОВОРА**

Чл. 32. (1) Този договор се прекратява:

1. с изтичане на срока на договора или с достигане на максимално допустимата стойност на договора (ако е приложимо);

2. с изпълнението на всички задължения на страните по него;

3. при настъпване на пълна обективна невъзможност за изпълнение, за което обстоятелство засегнатата страна е длъжна да уведоми другата страна в срок до 7 (седем) дни от настъпване на невъзможността;

4. при прекратяване на юридическо лице – страна по договора без правоприемство, по смисъла на законодателството на държавата, в която съответното лице е установено;

5. при условията по чл. 5, ал. 1, т. 3 от ЗИФОДРЮПДРКЛТДС.

(2) Договорът може да бъде прекратен

1. по взаимно съгласие на страните, изразено в писмена форма;

2. когато за ИЗПЪЛНИТЕЛЯ бъде открито производство по несъстоятелност или ликвидация – по искане на всяка от страните.

3. при отпадане на необходимостта от техническо обслужване на апаратурата – въз основа на едностранно писмено уведомление от ВЪЗЛОЖИТЕЛЯ;

4. едностранно от ВЪЗЛОЖИТЕЛЯ с 15 дневно предизвестие.

Чл. 33. (1) Всяка от страните може да развали договора при виновно неизпълнение на съществено задължение на другата страна по договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната страна до неизправната и определяне на подходящ срок за изпълнение. Разваляне на договора не се допуска, когато неизпълнената част от задължението е незначителна с оглед на интереса на изправната страна.

(2) За целите на този договор, страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи:

1. когато ИЗПЪЛНИТЕЛЯТ не е започнал изпълнението на услугите в срок до 7 (седем) дни, считано от датата на влизане в сила;

2. ИЗПЪЛНИТЕЛЯТ е прекратил изпълнението на услугите за повече от 5 (пет) дни;

3. ИЗПЪЛНИТЕЛЯТ е допуснал съществено отклонение от Техническите изисквания и спецификации и Техническото предложение.

(3) ВЪЗЛОЖИТЕЛЯТ може да развали договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.

Чл. 34. ВЪЗЛОЖИТЕЛЯТ прекратява договора в случаите по чл. 118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от страните, а при непостигане на съгласие – по реда на клаузата за разрешаване на спорове по този договор.

Чл. 35. Във всички случаи на прекратяване на договора, освен при прекратяване на юридическо лице – страна по договора без правоприемство:

1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и

2. ИЗПЪЛНИТЕЛЯТ се задължава:

а) да преустанови предоставянето на услугите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ;

б) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на договора.

Чл. 36. При предсрочно прекратяване на договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред услуги.

**ІХ. ОБЩИ РАЗПОРЕДБИ**

**Дефинирани понятия и тълкуване**

Чл. 37. (1) Освен ако са дефинирани изрично по друг начин в този договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

(2) При противоречие между различни разпоредби или условия, съдържащи се в договора и приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на приложенията имат предимство пред разпоредбите на договора.

**Спазване на приложими норми**

Чл. 38. При изпълнението на договора, ИЗПЪЛНИТЕЛЯТ [и неговите подизпълнители] е длъжен [са длъжни] да спазва[т] всички приложими нормативни актове, разпоредби, стандарти и други изисквания, свързани с предмета на договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

**Конфиденциалност**

Чл. 39. (1) Всяка от страните по този договор се задължава да пази в поверителност и да не разкрива или разпространява информация за другата страна, станала ѝ известна при или по повод изпълнението на договора („Конфиденциална информация“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на страните, както и ноу-хау, изобретения, полезни модели или други права от подобен характер, свързани с изпълнението на договора. Не се смята за конфиденциална информацията, касаеща наименованието на изпълнения проект, стойността и предмета на този договор, с оглед бъдещо позоваване на придобит професионален опит от ИЗПЪЛНИТЕЛЯ.

(2) С изключение на случаите, посочени в ал.3 на този член, конфиденциална информация може да бъде разкривана само след предварително писмено одобрение от другата страна, като това съгласие не може да бъде отказано безпричинно.

(3) Не се счита за нарушение на задълженията за неразкриване на конфиденциална информация, когато:

1. информацията е станала или става публично достъпна, без нарушаване на този договор от която и да е от страните;

2. информацията се изисква по силата на закон, приложим спрямо която и да е от страните; или

3. предоставянето на информацията се изисква от регулаторен или друг компетентен орган и съответната страна е длъжна да изпълни такова изискване;

В случаите по точки 2 или 3 страната, която следва да предостави информацията, уведомява незабавно другата страна по договора.

(4) Задълженията по тази клауза се отнасят до съответната страна, всички нейни поделения, контролирани от нея фирми и организации, всички нейни служители и наети от нея физически или юридически лица, като съответната страна отговаря за изпълнението на тези задължения от страна на такива лица.

Задълженията, свързани с неразкриване на конфиденциалната информация остават в сила и след прекратяване на договора на каквото и да е основание.

**Публични изявления**

Чл. 40. ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на услугите, предмет на този договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

**Авторски права**

Чл. 41. (1) Страните се съгласяват, на основание чл. 42, ал. 1 от Закона за авторското право и сродните му права, че авторските права върху всички документи и материали, и всякакви други елементи или компоненти, създадени в резултат на или във връзка с изпълнението на договора, принадлежат изцяло на ВЪЗЛОЖИТЕЛЯ в същия обем, в който биха принадлежали на автора. ИЗПЪЛНИТЕЛЯТ декларира и гарантира, че трети лица не притежават права върху изготвените документи и други резултати от изпълнението на договора, които могат да бъдат обект на авторско право.

(2) В случай че бъде установено с влязло в сила съдебно решение или в случай че ВЪЗЛОЖИТЕЛЯТ и/или ИЗПЪЛНИТЕЛЯТ установят, че с изготвянето, въвеждането и използването на документи или други материали, съставени при изпълнението на този договор, е нарушено авторско право на трето лице, ИЗПЪЛНИТЕЛЯТ се задължава да направи възможно за ВЪЗЛОЖИТЕЛЯ използването им:

1. чрез промяна на съответния документ или материал; или

2. чрез замяната на елемент от него със защитени авторски права с друг елемент със същата функция, който не нарушава авторските права на трети лица; или

3. като получи за своя сметка разрешение за ползване на продукта от третото лице, чиито права са нарушени.

(3) ВЪЗЛОЖИТЕЛЯТ уведомява ИЗПЪЛНИТЕЛЯ за претенциите за нарушени авторски права от страна на трети лица в срок до 7 (седем) дни от узнаването им. В случай, че трети лица предявят основателни претенции, ИЗПЪЛНИТЕЛЯТ носи пълната отговорност и понася всички щети, произтичащи от това. ВЪЗЛОЖИТЕЛЯТ привлича ИЗПЪЛНИТЕЛЯ в евентуален спор за нарушено авторско право във връзка с изпълнението по договора.

(4) ИЗПЪЛНИТЕЛЯТ заплаща на ВЪЗЛОЖИТЕЛЯ обезщетение за претърпените вреди и пропуснатите ползи вследствие на окончателно признато нарушение на авторски права на трети лица.

**Прехвърляне на права и задължения**

Чл. 42. Никоя от страните няма право да прехвърля никое от правата и задълженията, произтичащи от този договор, без съгласието на другата страна. Паричните вземания по договора могат да бъдат прехвърляни или залагани съгласно приложимото право.

Възможности за изменение на договора. подновяване, опции

Чл. 43. (1) Този договор може да бъде изменян само с допълнителни споразумения, изготвени в писмена форма и подписани от двете страни, в съответствие с изискванията и ограниченията на ЗОП.

(2) Съгласно чл. 116, ал.1, т. 1 от ЗОП се предвиждат следните възможности за изменение на договора:

Крайният срок на договора може да се продължи до сключване на нов договор по проведена следваща процедура за възлагане на обществена поръчка със същия предмет или до достигане на общата стойност на договора по чл. 7, ал. 2. За удължаване на срока на договора Възложителят изпраща до Изпълнителя едностранно писмено уведомление, в което се посочва основанието за удължаване. След уведомлението страните подписват Допълнително споразумение за удължаване срока на договора.

(3) Съгласно чл. 116, ал.1, т. 4 от ЗОП, сключеният договор може да бъде изменен, когато ИЗПЪЛНИТЕЛЯТ откаже да изпълнява (изцяло или частично) договора и/или договорът (изцяло или частично) бъде прекратен по негова вина или на други основания, включително по независещи от страните обстоятелства.

**Непреодолима сила**

Чл. 44. (1) Никоя от страните по този договор не отговаря за неизпълнение, причинено от непреодолима сила. За целите на този договор, „непреодолима сила“ има значението на това понятие по смисъла на чл. 306, ал. 2 от Търговския закон.

(2) Не може да се позовава на непреодолима сила страна, която е била в забава към момента на настъпване на обстоятелството, съставляващо непреодолима сила.

(3) Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 7 (седем) дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на договора. При неуведомяване се дължи обезщетение за настъпилите от това вреди.

(4) Докато трае непреодолимата сила, изпълнението на задълженията на свързаните с тях насрещни задължения се спира.

**Нищожност на отделни клаузи**

Чл. 45. В случай, че някоя от клаузите на този договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

**Уведомления**

Чл. 46. (1) Всички уведомления между страните във връзка с този договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

(2) За целите на този договор данните и лицата за контакт на страните са, както следва:

1. За ВЪЗЛОЖИТЕЛЯ:

Адрес за кореспонденция: гр. София, бул.“Акад. Иван Гешов“ № 11

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

2. За ИЗПЪЛНИТЕЛЯ:

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

(3) За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

4. датата на приемането – при изпращане по факс;

5. датата на изпращане – при изпращане по електронна поща.

(4) Всяка кореспонденция между страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната страна е длъжна да уведоми другата в писмен вид в срок до 7 (седем) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

(5) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 7 (седем) дни от вписването ѝ в съответния регистър.

**Език**

Чл. 47. (1) Този договор се сключва на български език.

(2) Приложимият език е задължителен за използване при съставяне на всякакви документи, свързани с изпълнението на договора, в т.ч. уведомления, протоколи, отчети и др., както и при провеждането на работни срещи. Всички разходи за превод, ако бъдат необходими за ИЗПЪЛНИТЕЛЯ, са за сметка на ИЗПЪЛНИТЕЛЯ.

Приложимо право

Чл. 48. За неуредените в този договор въпроси се прилагат разпоредбите на действащото българско законодателство.

**Разрешаване на спорове**

Чл. 49. Всички спорове, породени от този договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в договора или приспособяването му към нововъзникнали обстоятелства, ще се уреждат между страните чрез преговори, а при непостигане на съгласие – спорът ще се отнася за решаване от компетентния български съд.

**Екземпляри**

Чл. 50. Този договор се състои от ...... (.............) страници и е изготвен и подписан в 2 (два) еднообразни екземпляра – един за ВЪЗЛОЖИТЕЛЯ и един за ИЗПЪЛНИТЕЛЯ.

**Приложения:**

Чл. 51. Към този договор се прилагат и са неразделна част от него следните приложения:

Приложение № 1 – Спецификация;

Приложение № 2 – Техническо предложение на ИЗПЪЛНИТЕЛЯ;

Приложение № 3 – Ценово предложение на ИЗПЪЛНИТЕЛЯ;

**ВЪЗЛОЖИТЕЛ: ИЗПЪЛНИТЕЛ:**

**Изпълнителен директор: ……………………………..**

**д-р Благомир Здравков (……………….)**

**Главен счетоводител:**

 **Марияна Ковачка**

**Юрист:**